Johan Laidoner ei saanud võimalust näidata oma lõviküüsi aktiivse kaitse  juhina. Miks siis nii läks, miks temast ei saanud "Eesti Talvesõja" suurt sangarit, rahvusvahelise kuulsuse saavutanud suurt patriooti, kelle nimi oleks igaveseks ajaks jäädvustatud suurte sõja­meeste nimekirja? Mannerheimiga ju läks just nõnda. Ta on suur soomlane ja samas tänapäevani üks kuulsamaid soomlasi välismaal. Nagu korduvalt rõhutatud, otsustas Laidoneri saatuse poliitika, mitte sõjalised tegurid.